Астанада 6 жылда 15 оқушылар сарайы ашылады
DATE: 16:22, 22 Желтоқсан 2023 | GMT +5
TITLE: Астанада 6 жылда 15 оқушылар сарайы ашылады
URL: https://kaz.inform.kz/news/astanada-6-zhilda-15-okushilar-sarayi-ashiladi-0614eb/
META: DATE: 16:22, 22 Желтоқсан 2023 | GMT +5
TOTAL WORDS: 174
AUTHOR(S):
TEXT: «Астанадағы білім беру жүйесі әсіресе жаңа құрылыс аудандарында мектептер мен балабақшалардағы орын тапшылығына ұшырады. Мәселені шешу үшін биыл 7 мектеп пайдалануға берілді, тағы 5 мектептің құрылысы аяқталып келеді», - деді әкім Орталық коммуникациялар қызметінде өткен баспасөз мәслихатында. 2024 жылы қалада 25 мектептің құрылысы жоспарланған, оның ішінде 3 жекеменшік, 7 мемлекеттік және «Жайлы мектеп» жобасы бойынша 15 нысан салынады. Жалпы «Жайлы мектеп» жобасы бойынша 90 мың оқушыға арналған 24 мектеп салынады. Оның 15-і қарқынды дамып келе жатқан Есіл және Нұра аудандарында орналасады. Осылайша, 2028 жылға дейін екі ауысымда 200 мыңға жуық орынға арналған 80-нен астам мектеп салу көзделіп отыр. «2029 жылға дейін жергілікті бюджет және мемлекеттік-жекешелік әріптестік тетігін қолдана отырып, 15 заманауи оқушылар сарайын салуды жоспарлап отырмыз. Ең алғашқысы Тұран даңғылында орналасқан «Сана» оқушылар сарайы осы жылы пайдалануға берілді. Келесі жылдың бірінші тоқсанында қаланың әр ауданында бес оқушылар сарайының құрылысын бастаймыз», - деп толықтырды Жеңіс Қасымбек. Сондай-ақ, инвесторлар қаражатына 16 жекеменшік балабақша салынуда, 2029 жылға дейін 60 мемлекеттік балабақша салу жоспарланған. Бірінші кезеңде 2025 жылы жергілікті бюджет пен мемлекеттік-жеке әріптестік қаражатына 10 балабақша салу жоспарлануда
